ส่วนตัวเภสัชกร ได้จ่ายยาคุมกำเนิดเเบบฉุกเฉินชนิด 1 เม็ดให้ รับปนระทานหลังจากมีเพศสัมพันธ์ประมาณ20 ชม.ค่ะ ถือว่าช่วยในการคุมกำเนิดมากน้อยเเค่ไหนคะ เเล้วยาคุมชนิด1เม็ด เเละ 2 เม็ดมีข้อเเตกต่างกันอย่างไรคะ ค้นหาในอินเทอร์เน็ตก็ยังมีคำตอบกำกวมอยู่ค่ะ เลยอยากสอบถามให้กระจ่าง
สวัสดีค่ะ ประสิทธิภาพในการป้องกันการตั้งครรภ์ของยาคุมฉุกเฉิน จะขึ้นอยู่กับความรวดเร็วในการทานหลังจากมีเพศสัมพันธ์ หากได้ทานภายในไม่เกิน 12 ชั่วโมงหลังจากมีเพศสัมพันธ์ จะช่วยป้องกันการตั้งครรภ์ประมาณ 95% หากทานภายใน 12-24 ชั่วโมง จะป้องกันการตั้งครรภ์ได้ประมาณ 85% หากทานภายใน 24-48 ชั่วโมง จะป้องกันการตั้งครรภ์ได้ประมาณ 75% หากทานภายใน 48-72 ชั่วโมง จะป้องกันการตั้งครรภ์ได้ประมาณ 58%สำหรับยาคุมฉุกเฉินชนิด 2 เม็ดและ 1 เม็ดนั้น ประสิทธิภาพไม่ได้แตกต่างกัน เพราะระดับฮอร์โมนใน 1 แผงจะเท่ากัน เพียงแต่เมื่อเป็นชนิดที่มี 2 เม็ด ฮอร์โมนก็จะถูกแบ่งครึ่งออกไปอยู่ในยาคุมแต่ละเม็ดค่ะเพียงแต่การทานยาคุมฉุกเฉินชนิดที่มี 1 เม็ดใน 1 แผง เมื่อทานแล้ว อาจเกิดผลข้างเคียงได้มากกว่า เช่น คลื่นไส้ อาเจียน ปวดหัว เวียนหัว ปวดท้อง เจ็บเต้านม เป็นต้น ทั้งนี้ ยาคุมกำเนิดชนิดที่มี 2 เม็ดนั้น หากจะทานพร้อมกันทีเดียว 2 เม็ดก็ได้ ซึ่งก็จะเหมือนกับการที่เราทานยาชนิด 1 เม็ดค่ะ และประสิทธิภาพไม่แตกต่างกับการทานแยกครั้งละ 1 เม็ด